《题饶平公馆》
元代·陈理

万山环绕一孤城，城外荒郊路坦平。春煖祇看桃李灿，山深不见虎狼行。

俗同邹鲁皆归化，人乐农桑尽力耕。更喜儒林多俊彦，年来桂籍共联名。

作者简介：陈理，字子文。饶平人。明宪宗成化十六年（一四八〇）举人，授德兴教谕，升浦城知县。以病告归，清康熙《潮州府志》卷九上、清乾隆修《潮州府志》卷二九有传。